న్యూఢిల్లీ, ఏప్రిల్ 6 (ఆంధ్రజ్యోతి): ప్రజాస్వామ్య దేవాలయమైన పార్లమెంటులో శివసేన ఎంపీలు శివాలెత్తి ప్రవర్తించారు. తమ పార్టీకి చెందిన ఎంపీ రవీంద్ర గైక్వాడ్పై ఎయిరిండియా విధించిన నిషేధాన్ని ఎత్తివేయాలని డిమాండ్ చేస్తూ గురువారం పార్లమెంటులో శివసేన ఎంపీలు, కేంద్రమంత్రి అనంతగీతే వెల్లో బైఠాయించారు. ఈ సమయంలో.. ఎయిరిండియా సిబ్బందితో జరిగిన ఘర్షణ గురించి వివరించడానికి స్పీకర్ సుమిత్రా మహాజన్ ఎంపీ రవీంద్ర గైక్వాడ్ను అనుమతించారు. ఎయిరిండియా సిబ్బందిపై తను దాడి చేయలేదని, తన పట్ల అమర్యాదగా ప్రవర్తించినందున అతనిపై తను ఆగ్రహాన్ని మాత్రమే వ్యక్తం చేశానని, వారు రెచ్చగొట్టినా శాంతంగానే ఉన్నానని గైక్వాడ్ సభకు తెలిపారు. ఎయిరిండియా అధికారే తనపై చేయి చేసుకున్నారని కూడా చెప్పారు. జరిగింది ఇదైతే.. తనను విమానాల్లో ప్రయాణించకుండా నిషేధం విధించడం ఎంతవరకూ సబబని ఆవేదన వ్యక్తం చేశారు. తనపై హత్యాయత్నం కేసు ఎలా పెడతారని.. అప్పుడు తన వద్ద ఏవైనా ఆయుధాలు ఉన్నాయా అని ప్రశ్నించారు. ప్రజలు ఎన్నుకున్న ఒక ప్రజా ప్రతినిధికి విమానయానాన్ని నిషేధించడం వల్ల తన నియోజకవర్గ ప్రజల సమస్యలను పార్లమెంటులో లేవనెత్తే అవకాశం తనకు దక్కకుండా పోతుందని, ఇది ఎంపీగా తన హక్కులను హరించడమేనన్నారు. అనంతరం.. ఆ అంశంపై కేంద్ర విమానయాన శాఖ మంత్రి అశోక్గజపతి రాజు మాట్లాడారు. డీజీసీఏ మార్గదర్శకాలకు లోబడే ఎంపీ గైక్వాడ్పై చర్యలు తీసుకున్నట్లు వివరించారు.తోటి ప్రయాణికులకు ప్రమాదం ఉందని అనుమానం కలిగితే ఎవరినైనా విమానంలోకి ఎక్కకుండా చేసే అధికారం డీజీసీఏకు ఉందని తెలిపారు. ఎంపీల వల్ల ఇతర ప్రయాణికుల భద్రతకు ముప్పు వాటిల్లుతుందని భయపెట్టడమంటే మొత్తం పార్లమెంటు వ్యవస్థనే అవమానించడమని శివసేన నేత, కేంద్ర మంత్రి అనంతగీతే అన్నారు. ఆ పార్టీ ఎంపీల ఆందోళన తీవ్రతరం కావడంతో స్పీకర్ సుమిత్రా మహాజన్ సభను వాయిదా వేశారు. ఆ సమయంలో వెల్లో ఉన్న శివసేన ఎంపీలంతా ముందు వరసలో కూర్చున్న అశోక్గజపతి రాజును చుట్టుముట్టి ఆయనతో వాదనకు దిగారు. రవీంద్ర గైక్వాడ్పై నిషేధం ఎత్తివేయకపోతే ముంబైలో విమానాలు దిగకుండా అడ్డుకుంటామని అనంతగీతే హెచ్చరించారు. అందుకు అశోక్గజపతి రాజు కూడా గట్టిగానే బదులిచ్చారు. ప్రజాస్వామ్యంలో రాజ్యాంగానికి లోబడే ఎవరైనా ప్రవర్తించాలన్నారు. ఆ సమయంలో శివసేన ఎంపీలంతా ఉద్వేగంతో ఊగిపోతూ ఆయనపై మాటల దాడిని పెంచారు. ఒక దశలో ఆయనపై దాడికి యత్నించారు. దీంతో.. మంత్రులు రాజ్నాథ్, స్మృతి ఇరానీ శివసేన ఎంపీలను వారించే ప్రయత్నం చేశారు. అనంతగీతే అశోక్గజపతిపై చెయ్యెత్తగా.. రాజ్నాథ్ ఆయన్ను వారించే యత్నం చేశారు. అయినా గీతే వినిపించుకోలేదు. రాజ్నాథ్ చేతిని కూడా విదిలించి వేశారు. అప్పుడు పార్లమెంటరీ వ్యవహారాల సహాయ మంత్రి అహ్లువాలియా.. అనంతగీతేను పట్టుకొని అవతలకు తీసుకెళ్లారు. టీడీపీ ఎంపీలు నరసింహం, నిమ్మల కిష్టప్ప వారిని అడ్డుకున్నారు. ఆ సమయంలో తోట నరసింహం చొక్కా జేబు చినిగింది. సభ వాయిదా అనంతరం అనంతగీతే గదికి అశోక్గజపతిరాజు, సుజనాచౌదరి, సీఎం రమేశ్ వెళ్లి చర్చలు జరిపారు. గైక్వాడ్ క్షమాపణ చెబితే సమస్యను సానుకూలంగా పరిష్కరించే వీలుంటుందని తెలియజేశారు. దీంతో, రవీంద్ర గైక్వాడ్ ఎయిరిండియా విమానంలో జరిగిన దురదృష్టకర ఘటన పట్ల విచారం వ్యక్తం చేస్తూ అశోక్ గజపతి రాజుకు లేఖ రాశారు.
newdhilly, epril 6 (aandhrajyoti): prajaaswaamya devalayamaina paarlamentulo sivasena empeelu sivaaletti pravartinchaaru. tama paarteeki chendina empy ravindra gaikwadpai airindia vidhinchina nishedhaanni ettiveyaalani demand chestu guruvaram paarlamentulo sivasena empeelu, kendramantri anantageethe vello baitaayinchaaru. ee samayamlo.. airindia sibbandito jarigina gharshana gurinchi vivarinchadaaniki speaker sumitra mahajan empy ravindra gaikwadnu anumatinchaaru. airindia sibbandipai tanu daadi cheyaledani, tana patla amaryaadagaa pravartinchinanduna atanipai tanu aagrahaanni matrame vyaktam chesanani, vaaru rechchagottinaa saantamgaane unnaanani gaikwad sabhaku telipaaru. airindia adhikare tanapai cheyi chesukunnarani kuudaa cheppaaru. jarigindi idaite.. tananu vimaanaallo prayaaninchakundaa nishedham vidhinchadam entavarakuu sababani aavedana vyaktam chesaru. tanapai hatyaayatnam kesu ela pedataarani.. appudu tana vadda evaina aayudhaalu unnaya ani prasninchaaru. prajalu ennukunna oka praja pratinidhiki vimaanayaanaanni nishedhinchadam valla tana niyojakavarga prajala samasyalanu paarlamentulo levanette avakaasam tanaku dakkakunda potundani, idhi empeegaa tana hakkulanu harinchadamenannaru. anantaram.. aa amsampai kendra vimaanayaana saakha mantri asokgajapati raju matladaru. dgca maargadarsakaalaku lobade empy gaikwadpai charyalu teesukunnatlu vivarinchaaru.thoti prayaanikulaku pramaadam undani anumanam kaligithe evarinainaa vimaanamloki ekkakunda chese adhikaaram dgcacu undani telipaaru. empeela valla itara prayaanikula bhadrataku muppu vaatillutundani bhayapettadamante mottam paarlamentu vyavasthane avamaaninchadamani sivasena netha, kendra mantri anantageethe annaru. aa party empeela aandolana teevrataram kaavadamtho speaker sumitra mahajan sabhanu vaayidaa vaesaaru. aa samayamlo vello unna sivasena empeelantaa mundu varasalo kuurchunna asokgajapati rajunu chuttumutti aayanatho vaadanaku digaaru. ravindra gaikwadpai nishedham ettiveyakapothe mumbailo vimaanaalu digakunda addukuntamani anantageethe heccharinchaaru. anduku asokgajapati raju kuudaa gattigaane badulichaaru. prajaaswaamyamlo raajyaamgaaniki lobade evaraina pravartinchaalannaaru. aa samayamlo sivasena empeelantaa udvegamto oogipothoo aayanapai maatala daadini penchaaru. oka dasalo aayanapai daadiki yatninchaaru. deentho.. mantrulu rajnath, smruti irani sivasena empeelanu vaarinche prayatnam chesaru. anantageethe asokgajapatipai cheyyettagaa.. rajnath aayannu vaarinche yatnam chesaru. aina geethe vinipinchukoledu. rajnath chetini kuudaa vidilinchi vaesaaru. appudu parlamentary vyavahaaraala sahaya mantri ahluvalia.. anantageethenu pattukoni avatalaku teesukellaaru. tdp empeelu narasimham, nimmala kishtappa vaarini addukunnaru. aa samayamlo thota narasimham chokka jebu chinigindi. sabha vaayidaa anantaram anantageethe gadiki asokgajapatiraju, sujanachoudari, cm ramesh velli charchalu jariparu. gaikwad kshamaapana chebithe samasyanu saanukuulamgaa parishkarinche veeluntundani teliyajesaaru. deentho, ravindra gaikwad airindia vimaanamlo jarigina duradrushtakara ghatana patla vichaaram vyaktam chestu ashok gajapati rajuku lekha raasaaru.